标题：1014年
大事记
亨利二世加冕为神圣罗马帝国皇帝圣亨利二世Heinrich II der Heilige（972年—1024年7月13日），萨克森王朝的最后一位德意志国王（1002年—1024年在位）和神圣罗马帝国皇帝（1014年2月14日加冕）。他也是德意志的巴伐利亚公爵（称亨利四世，995年—1005年）。亨利是巴伐利亚公爵亨利二世（强辩者）的儿子；他父亲是一位典型的不顺从的德意志诸侯。995年，他继承了父亲的爵位。亨利死于1024年，他和妻子卢森堡的康根达没有生下任何儿子，萨克森王朝因此就结束了。1146年，教会宣布亨利为一位圣徒。亨利二世唯一的女儿是德意志的阿加莎。
玉清昭应宫成大中祥符初，真宗诏令在京城开封营建道教宫观昭应宫。初议修宫时，大臣多以费财用言其不可，丁谓执意劝说真宗决计建造。于是特建使名，以丁谓为修宫使总领其事，开始了规模宏大的营建工程。在各地征调能工巧匠、精选土木，每天役工三点四万人，日夜修筑。七年（1014）十月，玉清昭应宫落成，宫宇总二千六百一十楹，原计用工十五年，实际七年遂成，工匠、军校第赏者九百余人。
西川别铸祥符大铁钱益州路、利州路使用景德大铁钱已近十年，其与铜钱、小铁钱相兼并用，民甚便之。但因景德大铁钱含料多，一贯可熔铁二十五斤，价值二贯，故民多熔钱出售，影响了流通。大中祥符七年（1014）二月，从知益州凌策之请，就景德钱之型制，减料改铸祥符大铁钱，每贯重十二斤十两，仍以一个大铁钱相当十个小铁钱，并许兼用旧钱。新铸的祥符大铁钱，既较轻便，又可减少熔铁图利的现象。
升应天府为南京大中祥符七年（1014）春，真宗前往亳州（今安徽省亳州市）谒圣祖殿，途经应天府（今河南商丘南），升应天府为南京。
高丽遣使朝宋大中祥符七年（1014）十月，登州（今山东蓬莱）言高丽遣使来宋，未敢迎接，请听朝旨。真宗征询大臣意见，宰相主旦认为在辽阻绝以前，高丽与本朝早有来往，今高丽来使，辽朝也知道，当坦诚相待。且外蕃来贡尊本朝是正常之事，尽管他们之间有隔阂，本朝对之则不应有爱憎之分。真宗认可，诏登州置馆接待高丽来使。十二月，高丽王王询遣奏告使尹证古及女真将军大干机以下，凡七十八人，以方物来贡．次年三月，又令登州于八角镇海口治官署以待高丽、女真使者。
逝世人物
杨延昭，本名延朗，亦称杨六郎，生于五代后周显德五年（958年），卒于北宋大中祥符七年（1014年），原籍麟州（今陕西神木）人，北宋前期将领。杨延昭不仅智勇善战，而且还具有许多高尚的品德，他关心士兵，所得到的赏赐全部犒劳部下；生活俭朴，与士卒同甘共苦，出入骑从如小校；号今严明，遇敌必身先，行阵克捷，推功于部下。故人乐为之用，在边防20馀年，威名震契丹。他去世后，宋真宗甚为悼惜，遣中使护榇以归，河朔主人多望枢而泣。
史料记载
真宗膺符稽古神功让德文明武定章圣元孝皇帝大中祥符七年（辽开泰三年）
春，正月，己丑，辽主录囚。
准布部长乌巴朝于辽，封为王。
甲午，高阳关言副都部署英州防御使杨延昭卒。延昭即延朗，智勇善战，所得俸赐悉犒军，未尝问家事。性质素，出入骑从如小校。号令严明，与士卒同甘苦，遇敌必身先，克捷推功于下，故人乐为用。在边二十馀年，辽人惮之，目曰杨六郎。讣闻，帝嗟悼，遣中使护丧而归，河朔人多望柩而泣。官其三子。
乙未，辽主如浑河。
丁酉，女真、铁骊遣使贡于辽。
壬寅，车驾奉天书发京师。
丙午，至奉元宫，斋于迎禧殿。判亳州丁谓献白鹿一，灵芝九万五千本。
戊申，奉圣号册宝于庭拜授。摄太尉王旦，持节，载以玉辂，诣宫奉上，摄中书令丁谓读讫，置玉匣中。己酉，三鼓，具法驾赴宫。五鼓，帝奉玉币酌献，读册文，命太尉封石匣。帝又诣先天观、洞霄广灵宫行香，复至太清宫、真元观周览，还奉元宫。曲赦亳州及车驾所经。升亳州为集庆军节度，改真源县曰卫真县，给复二年；奉元宫曰明道宫。
司天言含誉星见。
庚戌，发卫真县，次亳州，谒圣祖殿，御奉元均庆楼，赐酺三日。
壬子，诏：“所过顿递侵民田者，给复二年。”
甲寅，发亳州。
乙卯，次应天府。群臣言天书升辇，有云五色如花，又黄云如人连袂翊辂而下。丙辰，升应天府为南京，正殿榜以归德，仍赦境内及东畿车驾所过县流以下罪。御重熙颁庆楼观酺，凡三日。改圣祖殿为鸿庆殿。
是月，辽主畋潢河滨，复偕后猎于瑞鹿原。
二月，丁巳朔，发南京。
雍丘邢惇，以学术称，隐居不出。帝之幸亳也，王曾荐之。及还，自亳召对，问治道，惇不对。帝问其故，惇曰：“陛下东封西祀，皆已毕矣，臣复何言！”帝悦，除许州助教，遣归。惇衣服居处，一如平日，乡人不觉其有官也。既卒，乃见其敕与废纸同束置屋梁间。
戊午，次襄邑县，皇子来朝。
庚申，夏州赵德明遣使诣行阙朝贡。
辛酉，车驾至自亳州。
戊辰，大风扬沙砾，百官习仪于恭谢坛，有坠帻者。
三司假内藏库钱五十万贯。
己巳，帝宿斋于玉清昭应宫之集禧殿。庚午，行荐献之礼，遂赴太庙。辛未，享六室。壬申，恭谢天地于东效。还，御乾元门，大赦，内外文武官悉加恩，诸路蠲放租赋有差。
辽耶律资忠之还自高丽也，权贵数言其短，出为上京副留守。是月，复遣使高丽索取六州地，高丽留弗遣。
三月，庚寅，以奉祀礼成，大宴含元殿。
庚子，辽遣北院枢密使耶律世良城招州。
丁未，以皇子受益为左卫上将军，封庆国公，给俸钱二百千。
初，宰相屡言：“皇子未议封建，中外系望；今朝献礼成，愿特降制命。”帝虽从之，而谦让未加王爵。旧制，国公食邑三千户，今止千户，有司之误也。皇子即后宫李氏所生，于是五年矣，刘皇后以为己子，使杨婉仪保视之。
青州民越嵩年百一十岁，诏存问之。
戊申，辽命南京、奉圣、平、蔚、云、应、朔等州置转运使。
夏，四月，戊午，辽诏南京管内毋淹刑狱以妨农务。
庚申，三司借内藏库绫十五万匹。
帝谓宰相曰：“闻永兴陈尧咨用刑峻酷，有窦随者，提点本路刑狱，颇复伺察人过以激怒之，欲使内外畏惮，成其威望，此不可不责也。”辛酉，徙随京西路。后数月，尧咨言导龙首渠入城以给民用，有诏嘉奖，因曰：“决渠济之，不若省刑以安之，乃副联意也。”
癸亥，乌库部叛辽。
丙子，辽以西北路招讨使萧孝穆为北府宰相，赐忠穆熙霸功臣、同政事门下平章事。孝穆廉谨有礼法，时人称之。
舒王元偁薨，帝临哭，赠太尉、中书令，追封曹王，谥恭惠。元偁好学，善属文，性慈恕。有集，帝为之序，藏秘阁。
沙州曹宗寿死，子贤顺自为留后，奉贡请命于朝。是月，以贤顺为归义军节度使。贤顺亦遣使贡于辽。
五月，壬辰，命右仆射、平章事王旦为兖州景灵宫朝修使。
初，钱塘江堤以竹笼石，而潮啮之，不数岁辄坏。转运使陈尧佐与知杭州戚纶议易以薪土，有害其政者言于朝，以为不便。参知政事丁谓主言者以绌尧佐，尧佐争不已。谓既徙纶扬州，癸未，又徙尧佐。京西路发运使李溥请复笼石为堤，数岁功不就，民力大困；卒用尧佐议，堤乃成。
乙未，诏模刻天书，奉安于玉清昭应宫。
修玉清昭应宫使丁谓，表请御制本宫碑颂及御书额，从之。
庚子，太常博士邓馀庆，坐受誓戒不及，在法，私罪当劾举主，诏释之。帝因谓宰相曰：“连坐举官，诚亦不易；如此公坐，犹或可矜。其有本不谙知，勉徇请托，及乎旷败，何以逃责！”王旦曰：“荐才实难。士人操行，往往中变。”帝曰：“然。拔十得五，纵使徇私，朝廷由此得人盖不少矣。”旦曰：“求人之际，但信其言而用之。有所旷败，亦如其言而坐之。太祖朝，有自员外郎与所犯州县官同除名者。太平兴国初，程能为转运使，举官至滥，人多鄙之。”帝曰：“朝廷急于得人，苟不令荐举，则才俊在下，无由自达。求人之要，固无出于此也。”
丙午，府州言知州兴州刺史折惟昌卒。先是河东民运粮赴麟州，当出兵为援，惟昌时已属疾，或请驻师浃旬以俊少间，惟昌曰：“古人受命忘家。死于官事，吾无恨也。”即引众冒风沙而行，疾遂亟。帝遣使挟医诊视，弗及。于是命入内供奉官张文质驰往护葬，所须官给。以其弟惟忠知州事，录其二子官。
礼部侍郎冯起请致仕，帝顾宰相，问其年。王旦曰：“起清名素履，搢绅少及，年实七十，以诚引退。”帝曰：“起谨畏寡过，亦可嘉也。”戊申，授户部侍郎，致仕。
六月，壬戌，遣使赍御药赐景灵宫朝修使王旦。癸亥，旦入辞，又赐袭衣、金带、鞍勒马。诏自京至兖州察吏治民隐，听以便宜行事。
河北缘边安抚司言有自北界市马三匹至者，已牒送顺义军。帝曰：“如闻彼国擒获鬻马出界人，皆戮之，远配其家，甚可闵也。宜令安抚司，自今如有此类，俟夜遣人牵至境上，解羁纵之。”
乙丑，河北缘边安抚司上制置缘边浚陂塘筑堤道条式、画图，请付屯田司提振遵守；从之。又言于缘边军城种柳莳麻，以备边用；诏奖之。
庚午夜，京师新作五岳观东北，黑云中见星如昼，有旌纛甲兵之状，睹者喧怖，而丁谓以祥瑞闻，诏建道场。
壬申，封婉仪杨氏为淑妃。始，皇后为修仪，妃为婉仪，几与后埒，凡巡幸皆从，荣宠莫比。妃通敏有智思，周旋奉顺，后亲爱之。
乙亥，枢密使王钦若，罢为吏部尚书，陈尧叟为户部尚书，副使马知节为颍州防御使。
钦若性倾巧，敢为矫诞，知节薄其为人，未尝诡随。帝尝以《喜雪诗》赐近臣，而误用旁韵。王旦欲白帝，钦若曰：“天子诗，岂当以礼部格校之？”旦遂止。钦若退，遽密以闻。已而帝谕二府曰：“前所赐诗，微钦若言，几为众笑。”旦唯唯。知节具斥其奸状，帝亦不罪也。钦若每奏事，或怀数奏，但出其一二，其馀皆匿之，既退，即以己意称上旨行之。知节尝于帝前顾钦若曰：“怀中奏何不尽去？”钦若宠顾方深，知节愈不为之下，争于帝前数矣。
及王怀信等上平蛮功，枢密院仪行赏，钦若、尧叟请转一资，知节云：“边臣久无立功者，请重赏以激其馀。”议久不决。帝趣之，知节忿恚，因面讦钦若之短。既而不暇奏禀，即超授怀信等官。帝怒，谓向敏中等曰：“钦若等议怀信赏典，始则稽留不行，终又擅自超擢，敢以爵赏之柄高下为己任！近位如此，朕须束手也。”又曰：“钦若等异常不和，事无大小，动辄争竞。知节又历诋朝列，审官、两制、三馆、谏官、御史都无其人，其薄人厚己如此！”于是三人者俱罢。知节寻出知潞州。
以兵部尚书寇准为枢密使、同平章事，王旦荐之也。准未告谢，命向敏中权发遣枢密院公事。自是枢密皆罢，即命宰臣权发遣如敏中例。
驿召知镇州王嗣宗、鄜延都部署曹利用赴阙。
辽合国舅二帐为一帐，以伊勒希巴萧迪里为详衮以总之。
丁丑，司空致仕张齐贤卒。帝甚悼之，遣中使祭赙，赠司徒，谥文定。齐贤四践两府，九居八座，晚岁以三公就第，康宁福寿，人罕其比。然不事仪矩，颇好治生，再入相，数起大狱，又与寇准相倾夺，人以此少之。
庚辰，帝作《闵农歌》，又作《读十一经诗》，赐近臣和。
是夏，辽主遣国舅详衮萧迪里、东京留守耶律达实进讨高丽，造浮梁于鸭绿江，城保、宣、义、定远等州。
秋，七月，乙酉朔，辽主如平地松林。
辛卯，左神武统军、检校太师钱惟治卒。帝闻其子孙甚众，婚嫁阙乏，诏优其赐赉。初议赠官，例当得东宫保傅，帝以惟治忠孝之后，特赠太师；录其四子并外弟、子婿、亲友，并甄擢之。
壬辰，广州言知州右谏议大夫邵烨卒。州城濒海，每蕃舶至岸，尝苦飓风，烨凿内濠通舟，飓不能害。及被疾，吏民、蕃贾集僧寺设会以祷之；其卒也，多陨泣者。
辽主多即宴饮行诛赏，北府宰相刘慎行谏曰：“饮时以喜怒加威福，恐有未当。”辽主悟，遂谕政事省、枢密院：“凡酒间命官、释罪，毋即奉行，明日覆奏。”
癸卯，太白昼见。
甲辰，以同州观察使王嗣宗、内客省使曹利用并为检校太保，充枢密副使。
戊申，王旦至自充州，言：“河北转运使李士衡、张士逊等八人，莅事干集，望赐诏褒谕：莱州通判徐怀式等三人，颇无治声，望令转运、提点刑狱司察之。”诏可。或谓旦曰：“公为元宰，将命出使，而所举官吏仅得褒诏，不遂超擢，无乃太轻乎？”旦曰：“既称荐之，又请亟用，则上恩皆出于己矣，此人臣之大嫌也。”
入内押班周怀政，与旦同行，或请间，必俟从者皆集，整衣冠见之，白事已则退，未尝私焉，议者以为得体。
八月，甲寅朔，置景灵宫使，以向敏中为之。
是日，辽主如沙岭。
甲子，以参知政事丁谓为修景灵宫使，权三司使林特副之。
秘书监分司西京杨亿，以疾愈求入朝，帝谓王旦曰：“亿文学无及者，然或言其好窃议朝政，何也？”旦曰：“亿谐谑过当，则恐有之，讪讟之事，保其必无也。”戊辰，命亿知汝州。
既而监察御史姜遵奏：“亿顷以母疾擅去阙廷，所宜屏迹衡茅，尽心甘旨，忽求镇郡，深属要君，请罢之。”帝曰：“亿前告归，本无终焉侍养之请；今以疾愈求入朝，故特与郡。遵未谕此意耳。”诏中书召遵谕之。
甲戌，河决澶州。
丙子，诏：“自今差发解知举等，授敕讫即令合门祗候一人引送锁宿，无得与辽友交言，违者合门弹奏。如所乘马未至，即以厩马给之。”
先是翰林学士王曾、知制诰钱惟演，受敕于武成王庙试经明行修、服勤词学举人，与翰林学士李维偶语长春殿阁，又至审刑院伺候所乘马，迟留久之。维、曾同在翰林，曾妻，维侄也，时曾妻将产子，故曾属维以家事。东上合门副使魏昭亮，意曾受维请托，密以闻；押伴合门祗候曹仪亦具奏。即令曾、维分析，词与惟演同，释曾等，因有是诏。
丁丑，命内侍都知阎承翰奉安太祖、太宗圣像于南京鸿庆宫。
九月，甲申朔，诏：“自今制置发运使，不限官品，其着位并在提点刑狱官上。”
丙戌，含誉星再见。
辛卯，尊上玉皇大帝圣号曰太上开天执符御历含真体道玉皇大天帝，以来年正月一日躬申荐告。
戊戌，帝御景福殿，试亳州、南京路服勤词学、经明行修举人，得进士绛州张观等二十一人，诸科二十一人，赐及第，除官如东封西祀例。
帝谓宰臣曰：“近岁举人，文艺颇精，孤贫得路。然为主司者亦大不易，徇请求则害公，绝荐托则获谤。”王旦曰：“今郡县至广，人数亦繁，必须临轩亲试。至于南省解发，非朝廷特为主张，则虽责成主司，亦难以集事也。”
辽耶律世良选马驼于乌尔古部，会德?寽勒部人伊喇杀其详衮而叛，邻部皆应。世良遣人招之，降其数部。
辛丑，虢州防御使、邠宁、环庆路副都部署荆嗣卒，录其子。嗣起行间，以劳居方面，凡百五十战，有功未尝自伐。临终，戒其子曰：“吾闻累代为将，其后不兴。汝辈当益修谨也！”
癸卯，以奉上玉皇圣号，分命辅臣告玉清昭应宫、郊庙、社稷。
初，开封府解服勤词学进士二十五人，为下第者刘溉所讼，其十三人以寓贯，皆奔窜潜匿；有司追捕。王旦奏曰：“陛下搜罗才俊，今乃变为囚系，恐伤风教。且科举之设，本待贤德；此辈操行如此，望特出宸断以惩薄俗。”帝曰：“此盖官司过误，其寓贯者当并释罪，溉付外州羁管。”
既而御史雷泽、高弁上言：“溉讼事得实，被责太过。”帝以问旦，旦曰：“溉讼本非公心，据款乃俟其得解则讼，此搢绅之蟊贼。朝廷黜其无行，谏官所宜乐闻，弁妄行对奏。由是观之，向非圣断明哲，辨举子误犯，则须连坐府县。御史抨弹，甚无取也。”帝然之。弁寻以谏修玉清昭应宫，降知广济军。
丁未，诏：“自今举人，如本贯显无户籍，及离乡已久，许召官保明，于开封府投牒取解。”
壬子，以将作监丞李惟简为太子中允，致仕，别赐钱三十万。惟简，穆子也，性冲澹，不乐仕进，屏居二十馀年，帝特召对而命之。初召惟简，使者不知其所止，帝令至中书问王旦，然后人知惟简乃旦所荐也。旦所荐士甚多，类不以告人，其后史官修《真宗实录》，得内出奏章，乃知朝廷士多旦所荐者。
帝尝观书龙图阁，得王禹偁章奏，嗟美切直，因访其后。宰相言：“其子嘉言举进士及第，为江都尉，颇勤词学，而家贫母老。”是日，亦召对，特授大理评事。
辽耶律世良遣使献德?寽勒部俘。
冬，十月，甲寅朔，辽主如中京。
高丽方与辽构兵，遂遣使入贡。帝问宰相王旦曰：“高丽久失进奉，今许其赴阙，契丹必知之。”王钦若曰：“此使到阙，正与契丹使同时。”旦曰：“外蕃入贡以尊中国，盖常事耳。彼自有隙，朝廷奚所爱憎！”帝曰：“卿言深得大体。戊午，诏登州置馆以待之。
甲子，玉清昭应宫成，总二千六百一十区。初料功须十五年，修宫使丁谓以夜继昼，每绘一壁给二烛，遂七年而成。军校工匠，第赏者九百馀人。
河北提点刑狱司言博州狱空百三十九日。宰相言天下奏狱空者无虚月，唯此日数稍多，特令降诏奖之。
十一月，癸未朔，以枢密副承旨张质为都承旨。质在枢要几五十年，练习事程，精敏端悫，未尝有过。旧本院吏罕有迁至都承旨者，帝素知其廉谨，故授之。尝召问五代以降洎国初军籍更易之制，且命条其利害。质纂为三篇，目曰《兵要》以进，帝览而称善。
乙酉，滨州河溢。
丙戌，谒玉清昭应宫，宴近臣于集禧殿。己丑，加玉清昭应宫使王旦司空，修宫使丁谓工部尚书。更置玉清昭应宫副使，即以谓为之。
壬辰，御乾元门，观酺五日。
户部尚书陈尧叟上《汾阴奉祀记》三卷。
乙未，鄜延路钤辖张继能言：“赵德明进奉人挟带私物，规免市征，望行条约。”帝曰：“戎人远来，获利无几，第如旧制可也。”
己酉，置玉清昭应宫判官、都监，以左正言夏竦为判官，内殿承制周怀政为都监。
王旦之为景灵宫朝修使也，竦实掌其笺奏。竦尝卧病，旦亲调药饮之，数称其才；因使教庆国公书，又同修《起居注》，及是为判官，皆旦所荐也。
初，丁谓欲大治城西礟场，酾金水，作后土祠以拟汾阴脽上，林特欲跨玄武门为复道以属玉清昭应宫；李溥欲致海上巨石，于会灵池中为三神山，起阁道；群臣亦争言符瑞。竦独抗疏以为不可，其事遂罢。及为判官，居月馀，乃奏宝符阁奏神果实，旦起视之无有，俎滓狼籍左右，殆神食之云。
知秦州张佶言蕃部俶扰，已出兵格斗，望量益士卒。王旦曰：“今四方宁辑，契丹守盟，西戎入贡，籓翰之臣，宜务镇静。”帝曰：“边臣利于用兵，殊不知无战为上。顷岁河北请增边兵，王饮若等亦惑其言，惟朕断以不疑，终亦无患。”
十二月，癸丑朔，日当食不亏。
己未，作元符观。初，每岁天庆节，就左承天祥符门设帟幕，启道场，帝以车骑往来喧杂，乃命葺皇城司廨舍新堂为是观。堂即刘承规所创，景德末司命临降处也。
丁卯，权知高丽国事王询遣奏告使尹证古及女真将军大千机以下，凡七十八人，以方物来贡。询表言：“契丹阻其道路，故久不得通。请降皇帝尊号、正朔。”诏从其请。询又言：“大千机自称父兄曾入觐，其兄留弗归，兹行遂往归访。”又，河北居民窦文显等十七人先为契丹所掠，投奔高丽，询亦遣还，令归本贯。帝深嘉其意，待证古甚厚。
是岁，辽放进士张用行等三十一人及第、出身。